Hoopvol deur Vulletjie | Bydraes | Woes - Kreatiewe platform vir Afrikaans
Aantal woorde: 185
Datum gepubliseer: 06 May 2013
Resensent: Lourien Leeuwner
Skrywer: Derick van der Walt
Eerste Uitgawe: 2011 – Tafelberg Uitgewers
Hoopvol is Derick van der Walt se derde boek (na Lien se lankstaanskoene en Wilem Poprok) om ‘n welbekende letterkundige prys vir jeuglektuur te wen. Hierdie boek is in 2011 met die Silwer Sanlamprys vir Jeuglektuur bekroon, en nadat ek hom gelees het, is die rede duidelik: die boek is byna onmoontlik om neer te sit.
Hoopvol is twee stories van Natalie, die meisie met die groot drome, vasgevang op ‘n klein dorpie en Ben, die seun wat alles verloor het en die wêreld moet inboender om sy wildvreemde pa op te spoor. Ben en Natalie se stories sluit onverwags bymekaar aan om een aangrypende wenverhaal te vorm.
Die storielyn is in geen opsig vervelig of voorspelbaar nie en elke paragraaf sê net genoeg om die leser aan die lees te hou.
Hoewel die teikenmark hoofsaaklik tieners is, sal Hoopvol jonk en oud kan vermaak, en teen slegs R140-00 by Suid-Afrikaanse boekwinkels ‘n moet-hê vir enige boekliefhebber. Selfs die wat nie hou van woorde nie, kan passievolle lesers word na hierdie wenverhaal.
Lees ander resensies deur Vulletjie
Voortreflike resensie deur jou. Knap gedaan.
6 jaar 7 maande 3 dae 6 ure oud
Vulletjie, jy is ver voor jou tyd - Pragtig
6 jaar 7 maande 4 dae 11 ure oud
Vulletjie, ek gee jou volpunte vir die aanbieding van hierdie resensie!
6 jaar 7 maande 4 dae 21 ure oud
Nou het jy my nuuskierig gemaak. Baie dankie vir 'n resensie uit die boonste rakke :)
6 jaar 7 maande 5 dae 2 ure oud
Baie goeie boek. Al drie sy jeugverhale is 'n moet lees. Ek hoop hulle maak 'n fliek van hierdie een ook.
6 jaar 7 maande 5 dae 3 ure oud
Ek stem saam met oom sneeuwwolf,
dit klink oulik en aantreklik.
6 jaar 7 maande 5 dae 4 ure oud
Nou is ek regtig lus vir die storie,
wat dink jy vulletjie moet ek eerste die boek lees of eerste die fliek gaan kyk?
6 jaar 7 maande 5 dae 5 ure oud
Dit klink oulik en aantreklik om aan te skaf.
Dalk is dit iets nuut en nie dieselfde afgesaagde soek en liefde vind storie nie.
Ek sal net vinnig deurblaai voordat ek koop en intensief lees.
6 jaar 7 maande 5 dae 6 ure oud
Dankie Vulletjie. Sal bietjie my oe oophou vir die lekker leesgoed.